

**Projektu uzraudzības komisijas sēdes protokols**

Ādažu novadā, 2024. gada 20. maijā  Nr. ĀNP/1-7-5/24/17

**Sēdi vada:** Komisijas priekšsēdētājs G.Porietis.

**Piedalās:** Komisijas locekļi: I.Pērkone, S.Mūze, V.Bulāns.

**Nepiedalās:** A.Brūvers, G.Miglāns, K.Miķelsone, E.Kāpa.

**Uzaicināti:** I.Plikgalve, A.Dukāte, I.Reķe.

**Protokolē:** L.Pavlovska

**Sēde notiek:** attālināti, *MS TEAMS* vidē.

**Sēdes laiks:** sākās plkst. 13.00 un tika slēgta plkst. 14.00

DARBA KĀRTĪBA

1. Par Ādažu aizsargdambja noslīdējuma labošanas darbu finansēšanu.
2. Par Liepu alejas pārbūves risinājumu.
3. Par ĀMMS ārtelpas labiekārtošanas projektu.
4. Par Baltezera - Gaujas kanāla celiņa projektu.

SANĀKSMES GAITA

|  |
| --- |
| 1. **Par Ādažu aizsargdambja noslīdējuma labošanas darbu finansēšanu**
 |

(ziņo L.Bernāns)

L. BERNĀNS ziņo par aizsargdambja noslīdējuma labošanas darbu risinājumu un izmaksām. Informē, ka ir nepieciešams finansējums 6043 *euro*.

KOMISIJA debatē par pašvaldības aģentūras “Carnikavas komunālserviss” (turpmāk – Aģentūra) budžeta pārdali labošanas darbu izdevumu apmaksai.

KOMISIJA NOLEMJ: **Uzdot L.Bernānam sniegt informatīvu ziņojumu Finanšu komitejas šā gada 22. maija sēdē par Ādažu aizsargdambja noslīdējuma labošanas darbu izmaksām un finansējuma avotu.**

|  |
| --- |
| 1. **Par Liepu alejas pārbūves risinājumu**
 |

(ziņo G.Dzenis)

G.DZENIS ziņo par Liepu alejas pārbūves risinājumu, izmantojot *hansegrand segumu*. Šāds risinājums ir izveidots Jūras ielā. Darbu izpildei nepieciešami papildu aptuveni 6 000 *euro* un finanšu līdzekļus iespējams pārdalīt no pašvaldību ceļu uzturēšanas dotācijas.

KOMISIJA debatē par projekta tehnisko risinājumu.

KOMISIJA NOLEMJ: **Atbalstīt piedāvāto risinājumu un uzdot G.Dzenim sniegt informatīvu ziņojumu Finanšu komitejas šā gada 22. maija sēdē par Liepu alejas pārbūves risinājumu un tā finansēšanas kārtību.**

|  |
| --- |
| 1. **Par ĀMMS ārtelpas labiekārtošanas projektu**
 |

(ziņo I.Plikgalve)

## I.PLIKGALVE informē par projekta gaitu un nepieciešamību papildu finansējumu 5 800,78 euro, pārdalot līdzekļus no Centrālās pārvaldes Attīstības un projektu nodaļas algu fonda

KOMISIJA NOLEMJ: **Atbalstīt piedāvāto risinājumu un uzdot I.Plikgalvei iesniegt informatīvu ziņojumu Finanšu komitejas šā gada 22. maija sēdē par ĀMMS ārtelpas labiekārtošanas projekta papildu izdevumu finansēšanu.**

|  |
| --- |
| 1. **Par Baltezera - Gaujas kanāla celiņa projektu**
 |

(ziņo I.Plikgalve, A.Dukāte)

A.DUKĀTE un I.PLIKGALVE informē par projekta laika grafiku un Lauku atbalsta dienesta Lielrīgas reģionālās lauksaimniecības pārvaldes (turpmāk - LAD) atbildi, ka viņu lēmums ir nemainīgs, proti, pārtraukt saistības projektam ”Pastaigu celiņa izveide gar Gaujas-Baltezera kanālu” un atgūt pašvaldībai izmaksāto avansu 16 012,02 *euro*.

KOMISIJA debatē par iespēju pārsūdzēt LAD lēmumu Administratīvajā tiesā un paredzēt pašvaldības budžetā papildu 72 686,74 *euro* projekta izpildes apmaksai, kamēr norit tiesvedība.

KOMISIJA NOLEMJ: **Pārsūdzēt LAD lēmumu administratīvajā tiesā. Uzdot A.Dukātei sagatavot un ziņot Finanšu komitejas šā gada 22. maija sēdē lēmuma projektu “Pastaigu celiņa izveide gar Gaujas-Baltezera kanālu”.**

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU